CELEX: 62008TN0053
Language: da
Date: 2008-01-31 00:00:00
Title: Sag T-53/08: Sag anlagt den 31. januar 2008 — Italien mod Kommissionen

29.3.2008   
            
            
               DA
            
            
               Den Europæiske Unions Tidende
            
            
               C 79/33
            
         Sag anlagt den 31. januar 2008 — Italien mod Kommissionen
   (Sag T-53/08)
   (2008/C 79/64)
   Processprog: italiensk
   Parter
   
      Sagsøger: Den Italienske Republik (ved avvocato dello Stato S. Fiorentino)
   
      Sagsøgt: Kommissionen for De Europæiske Fællesskaber
   Sagsøgerens påstand
   
               —
            
            
               Annullation af Kommissionens beslutning K(2007) 5400 endelig udg, af 20. november 2007, der blev meddelt sagsøgeren den 30. november, om statsstøtte nr. C 36/A/2006 (ex NN 38/2006) om Italiens støtte til Thyssenkrupp, Cementir og Nuova Terni Industrie Chimiche.
            
         Søgsmålsgrunde og væsentligste argumenter
   Med den anfægtede beslutning er den statsstøtte, som Italien har ydet til Thyssenkrupp, Cementir og Nuova Terni Industrie Chimiche i form af gunstige takstbetingelser for levering af elektricitet, men som endnu ikke er blevet udbetalt modtagerne, blevet erklæret uforenelig med fællesmarkedet.
   Til støtte for sin påstand har sagsøger gjort følgende anbringender gældende:
   
               1)
            
            
               Tilsidesættelse af artikel 87, stk. 1 EF, og artikel 88, stk. 3 EF samt fejlagtig beskrivelse af de faktiske omstændigheder. Kommissionen har i sin beslutning fejlagtigt fastslået, at den af den italienske stat vedtagne og omstridte foranstaltning udgør statsstøtte, selv om kravet om tildeling af en økonomisk fordel ikke er opfyldt. Forlængelsen af de særlige eltakster for de berørte selskaber, der er successorer til Terni SpA, udgjorde nemlig et korrekt tillæg til den ekspropriationserstatning, som forinden var blevet tildelt Terni SpA, som følge af den omstændighed, at senere vedtagne retsforskrifter havde forlænget koncessionen på den eksproprierede elektricitetsproduktionskoncession.
            
         
               2)
            
            
               Tilsidesættelse af artikel 87 EF og 88, stk. 3, EF og fejlagtig beskrivelse af de faktiske omstændigheder. Kommissionen har i sin beslutning fejlagtigt fastslået, at den af den italienske stat vedtagne og omstridte foranstaltning udgør statsstøtte, selv om kravet om tildeling af støtte i form af statsmidler ikke er opfyldt. Udgifterne til foranstaltningen påhviler nemlig de andre aftagere af elektricitet.
            
         
               3)
            
            
               Tilsidesættelse af væsentlige formforskrifter i form af mangelfuld undersøgelse og tilsidesættelse af kontradiktionsprincippet. Kommissionen har i sin beslutning anset en økonomisk undersøgelse, der havde til formål at vurdere det samlede tab, der blev påført Terni SpA som følge af ekspropriationen, samt de samlede indtægter som selskabet har modtaget i form af erstatning herfor, for at være uden betydning, på trods af, at den erstatningsmæssige vurdering skal foretages forudgående, dvs. med udgangspunkt i tidspunktet for ekspropriationen. Undersøgelsen blev foretaget i overensstemmelse med Kommissionens tidligere udstedte retningslinier. Kommissionen fastslog, at en undersøgelse, som den selv tidligere havde anmodet om, var irrelevant og burde således have foretaget yderligere undersøgelser og genåbnet diskussionen om, hvorledes undersøgelsen skulle foretages.